Når jeg leser …
da betyr det …
Arrest, en
Når politi holder igjen en person (eller ting) fordi politiet mener at de (som eier tingen) har brutt en lov
Avvise, å
Her: å si at noe ikke stemmer 
Dom, en
av-gjørelsen i en retts-sak. Dommen sier hva den dømte har gjort, og hva slags straff de får
Dom-stol, en
de som gir en dom. Det betyr at de bestemmer om noen er skyldige i å ha brutt loven etter en retts-sak, og bestemmer hva slags straff de skal få. 
Fore-løpig
slik noe er nå, som kan endre seg. Noe midler-tidig. 
For-plikte, å
å love
Halv-øy, en
en bit av land som er nesten full-stendig om-ringet av vann, men er festet til fast-landet på én side
Justis-departement, et
Delen av staten som passer på at lover i landet blir holdt, og at folk har de rettig-hetene de har krav på
Myndigheter
De ulike delene av staten som bestemmer over hva som skjer og de som bor i landet
Pirat, en
Folk på sjøen som stjeler skip og / eller ting på dem
Professor, en
En person som jobber med å lære bort et fag på et universitet eller en høy-skole
Protestere, å
Å nekte for, eller prøve å stoppe at noe skal skje
Retts-vesen, et
Delen av staten som har med lov og rett å gjøre. Det er for eksempel dom-stoler, politi og fengsel
Syssel-mesteren
Regjeringen sin representant for den norske øya Svalbard
Tvangs-salg, et
Når noen, ofte myndigheter, bestemmer at noe skal bli solgt fordi personen som eier det skylder penger
Utenriks-departement, et
Delen av staten som har ansvar for Norges forhold til resten av verden

Greit å vite:
I saken om det russiske skipet som blir holdt igjen på Svalbard er det mye snakk om dom-stoler og retts-vesen i Norge. Det er mange lange ord, og systemet kan virke litt komplisert. Derfor bruker vi litt plass her til å forklare.

Dom-stolene er den dømmende makten i Norge. Når politiet mener at noen bryter lovene, er det dom-stolene som skal bestemme om de faktisk har brutt loven, om de skal straffes, og hva slags straff de skal få. 

Dom-stolene løser også andre saker hvor folk er uenige, ikke bare saker hvor noen skal få straff. Det kan for eksempel være når foreldre krangler om hvem som skal ha barna mest etter de har skilt seg. 

Dom-stolen i Norge har tre deler. De tre har ulik mengde makt. 

Den første dom-stolen er ting-retten. Det er den første dom-stolen saker blir behandlet i. Om du er mis-fornøyd med dommen i ting-retten, kan du anke dommen. Det betyr at saken din blir tatt opp på nytt i en høyere dom-stol. Begge partene i en sak kan anke dommen. 

Den andre dom-stolen er lagmanns-retten. De kan velge å endre dommen fra ting-retten dersom de er u-enige i dommen. De kan også velge å la dommen stå. Om du fortsatt er mis-fornøyd, kan du anke på nytt. 

Anker du saken på nytt går saken til den høyeste dom-stolen. Den kalles Høyeste-rett. Det er bare noen få, veldig viktige saker som blir tatt opp i Høyeste-rett. Etter saken har blitt behandlet her er dommen endelig. Det betyr at den ikke kan ankes på nytt. 

Domstolene er del av det vi kaller maktfordelings-prinsippet. Det går ut på at makten i Norge er fordelt mellom Regjeringen, Stortinget og domstolene. De tre har hver sine egne oppgaver og ting de har ansvar for. Det skal hindre at noen få for mye makt.  
Kilde: Lille Norske Leksikon


Spørsmål:
1. Hva heter det russiske skipet som blir holdt igjen på Svalbard?
Svar:

2. Hvordan er hendelsen koblet til krigen mellom Russland og Ukraina?
Svar: 

3. Hva er Naftogaz?
Svar:

4. Hva gjør dom-stolen i Haag?
Svar:  

5. Hvor mye penger sier dom-stolen i Haag at Russland må gi Naftogaz?
Svar:

6. Hvorfor må Russland gi Naftogaz så mye penger?
Svar: 

7. Hva gjør en syssel-mester?
Svar:

8. Hva skjedde med russerne som var om bord på skipet da Svalbard tok arrest i det? 
Svar: 

Oppgave: Sett ordene på rett sted i teksten:
annet
bor
byen
heter
jobb
land
mellom
mørke
natur
somre
Svalbard
Langt nord, uten-for kysten til Norge, ligger øy-gruppa Svalbard. Den ligger 
_ _ _ _ _ _ Norge og Nordpolen. Øy-gruppa er del av Norge. 

Den største øyen på Svalbard _ _ _ _ _ Spitsbergen. Her ligger også de største byene. Den største heter Longyearbyen. Ny-Ålesund er nest størst. Litt mer enn 2500 personer _ _ _ i disse byene. 

Over 60 prosent av de som bor på Svalbard har norsk stats-borgerskap. Men folk fra over 40 _ _ _ _ bor på Svalbard. Det bor blant _ _ _ _ _ en del russere på Svalbard. De fleste bor i den russiske byen Barentsburg. Også den russiske 
_ _ _ _ må følge norske lover, siden den er del av Norge. 

Det er lov for alle å bo på Svalbard så lenge du har en _ _ _ _ der, og kan betale for deg selv.

Svalbard har en helt unik natur. Mye av øyene er dekket av is og fjell. Det er også mye tundra. Det er en type _ _ _ _ _ der bakken er frossen hele året. Derfor kan lite vokse der. Tundra kalles også kald ørken. 

Svalbard har et kaldt klima. Det er lange og _ _ _ _ _ vintere, og korte og lyse 
_ _ _ _ _. Det er helt mørkt om vinteren, og helt lyst om sommeren. Folk på Svalbard kan ofte se nord-lys når det er mørkt.

Kilde: Lille Norske Leksikon 

-----

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: https://utgave.klartale.no/


Du finner også artikkelen på klartale.no i løpet av uka.


Om bindestreker: 

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Hensikten er at det skal bli lettere for alle å lese dem. Mange ord i språket vårt er satt sammen av to ord. Men ord som er satt sammen av to ord, skal som regel ikke deles i norsk rett-skriving. Du kan selvsagt ta strekene bort, eller legge til.

